Държавен вестник, бр. 29, 2016 г., стр. 17

БРОЙ  29	
Д Ъ Р Ж А В Е Н  В Е С Т Н И К 	
СТР.  17  
3.3. Изплащане.
(1) За всеки един транш на Безвъзмездните 
финансови средства, направен от Глобалния 
фонд за Програма съгласно Раздел 3.2, Гло­
балният фонд ще изплати съответните Без­
възмездни финансови средства посредством 
едно или повече кешови плащания, вземайки 
под внимание нуждите от паричния поток за 
изпълнението на Програмата; при условие 
обаче, че независимо от всеки ангажимент за 
финансиране, който Глобалният фонд е поел 
съгласно Раздел 3.2, или всеки календарен 
план за изплащане, който може да е включен 
в Потвърждението за безвъзмездната помощ, 
следните условия ще бъдат прилагани:
(a) всяко изплащане от Глобалния фонд по 
силата на Потвърждението за безвъзмездната 
помощ ще подлежи на определяне от ГФ, по 
негово собствено усмотрение, в зависимост от 
възможността за адекватно финансиране към 
Глобалния фонд от неговите донори;
(б) времето и размерът на всяко плаща­
не ще се определят от Глобалния фонд, по 
негово собствено усмотрение, вземайки под 
внимание необходимостта от паричен поток 
и изпълнението на програмата; и
(в) нито едно плащане, което не е описано 
в Потвърждението за безвъзмездната помощ, 
няма да бъде направено от ГФ, освен ако 
всички изисквания, конкретизирани по-долу и 
в съответното Потвърждение за безвъзмездна 
помощ, не са изпълнени или по друг начин 
отнети от ГФ в писмен вид.
(2) За всяка Програма освен ако не е съ­
общено друго от Глобалния фонд в писмен 
вид на Бенефициера или на Главния полу­
чател, действащ от името на Бенефициера, 
Глобалният фонд няма да оторизира или по 
друг начин да упълномощава каквито и да е 
плащания след края на периода за изпълне­
ние на Програмата, определен в съответното 
Потвърждение за безвъзмездна помощ. 
(3) За всяка Програма Глобалният фонд по 
свое собствено усмотрение може да откаже 
ангажимента за цялата или част от сумата 
(до нивото, до което ГФ предварително е 
определил съгласно Раздел 3.2, но сумата не 
е изплатена на Главния получател) след изти­
чането на срока за изпълнение, за който тези 
финансови средства са били предназначени, 
или както ГФ сметне за уместно по време на 
Периода за изпълнение. 
3.4. Управление на Безвъзмездните фи­
нансови средства.
(1) Банкова сметка – За всяка Програма 
Бенефициерът ще гарантира и ще направи 
така, че всеки Главен получател и всички 
Подполучатели да гарантират за следното: 
(a) съответните Безвъзмездни финансови 
средства са депозирани в банка, чието съз­
даване и дейности съответстват напълно на 
приложимите закони и международни бан­
кови стандарти и разпоредби, включително, 
но и не само на изискванията за капиталова 
адекватност;
(б) съответните Безвъзмездни финансови 
средства, притежавани от, пазени от или от 
името на, Главният получател и всеки Под­
получател остават, доколкото е възможно, в 
банковата сметка, където им се начисляват 
лихви по разумен търговски курс в съответ­
ната Държава домакин, докато се изразходват 
по Програмата;
(в) по всяко време съответните Безвъзмезд­
ни финансови средства се държат под форма, 
при която те могат да бъдат изтеглени по всяко 
време и в пълен размер в случай на нужда; и
(г) Безвъзмездните финансови средства не 
се сливат с други такива парични средства, 
освен ако няма разрешение от Глобалния 
фонд за това в писмен вид. 
(2) Лихва – За всяка Програма Бенефициерът
ще гарантира и ще направи така, че всеки 
Главен получател и всички Подполучатели 
да гарантират, че всяка лихва, получена от 
начисление върху средствата на ГФ, ще бъде 
съобщавана на ГФ посредством доклади за 
напредъка, конкретизирани в Раздел 6.2. Вся­
ка начислена лихва може да бъде използвана 
за целите на Програмата при предварител­
ното съгласие за това на Глобалния фонд в 
писмен вид. 
(3) Приходи – За всяка Програма Бенефици­
ерът ще гарантира и ще направи така, че всеки 
Главен получател и всички Подполучатели да 
гарантират, че всички приходи, получени от 
Главния получател или Подполучателите от 
всички дейности по Програмата (включително, 
но и не само, приходи от т. нар. Дейности на 
„социалния маркетинг“, използващи Безвъз­
мездните финансови средства, възстановява­
ния или отстъпки от доставчиците и възстано­
вяване на разходи за социално осигуряване във 
връзка със служителите на Главния получател 
или на Подполучателите, чиито заплати са 
подпомогнати от Безвъзмездните финансови 
средства), ще бъдат отчетени и докладвани на 
Глобалния фонд чрез доклади за напредъка, 
конкретизирани в Раздел 6.2, или отделни 
доклади във форма и съдържание, одобрени 
от Глобалния фонд. Всички приходи могат 
да бъдат използвани за целите на Програма­
та само след предварителното одобрение на 
Глобалния фонд в писмен вид. 
3.5 Освобождаване от данъчно облагане.
(1) Основен принцип – За всяка програма без­
възмездните финансови средства се осигуряват 
от Глобалния фонд за целите на изпълнени­
ето на съответните дейности по Програмата 
и Споразумението за безвъзмездна помощ и 
покупката и/или вноса на стоки или услуги, 
при които са използвани безвъзмездните 
финансови средства, ще се освобождават от 
данъчното облагане, приложимо в държавата